Albrehts VI Hābsburgs
Albrehts VI (vācu: Albrecht VI.; dzimis 1418. gada 18. decembrī, miris 1463. gada 2. decembrī) bija Hābsburgu dinastijas Iekšaustrijas (Štīrijas, Karintijas un Karniolas) erchercogs no 1424. gada un Austrijas erchercogs (kopā ar vecāko brāli Frīdrihu III) no 1457. gadam. Pirmais Hābsburgs, kas oficiāli izmantoja titulu erchercogs. Konkurēja par varu ar savu brāli Frīdrihu III. Miris neatstājot mantiniekus.